**The Entertainer** (անգլ. թարգմանաբար՝ «Էստրադայի արտիստ, համերգավար»), Սքոթ Ջոպլինի ամենահայտնի ռեգթայմը, որը գրվել է 1902 թվականին (հեղինակային իրավունքը գրանցված է դեկտեմբերի 29-ին, բայց ստեղծագործությունը հիշատակվում է ավելի վաղ և, ըստ երևույթին, սեպտեմբերին արդեն գրվել էր)։ *The Entertainer*-ը դարձել է դարաշրջանի երաժշտական խորհրդանիշներից մեկը։ Ձայնագրող ընկերությունների ամերիկյան ասոցիացիան այն ներառել է «դարի մեղեդիների» տասնյակում։

Պատմություն
-----------

Նոտաները թողարկել է Սենթ Լուիսի *John Stark & Son* ընկերությունը։ Շապիկին ներկայացված էր միենեստրելային շոու և նվիրված էր «Ջեյմս Բրաունին և նրա Մանդոլինյան ակումբին» (հետագայում թողարկվել է մանդոլինի համար գործիքավորումը ռե-մաժոր տոնայնությամբ, որն այս նվագարանի համար համարվում է բարդ)։ 1903 թվականին կոմպոզիտոր Մոնրո Ռոզենֆելդը *The Entertainer*-ն անվանել է Ջոպլինի վերջին ստեղծագործություններից «լավագույնն ու մեղեդայինը»։ Երաժշտական հրատարակիչ Ջոն Սթարքն այս ռեգթայմը գնահատել է Ջոպլինին համբավ բերած «*Maple Leaf Rag*»-ին (1899) համարժեք կամ ավելի լավը։

The *Entertainer*-ի մեղեդին հավանաբար հիմք է հանդիսանում Էդգար Սեթլի 1903 թվականին թողարկված *XL Rag* աշխատության։ Ջոն Սթարքը 1920 թվականին թողարկել է Ջոպլինի օրիգինալ ստեղծագործության սեփական մշակումը՝ այն վերածելով *Oh You Tommy. Reminiscent of Tom Moore*-ի։

Այնուամենայնիվ, ամենամեծ ժողովրդականությանը մեղեդին հասավ 1970-ական թվականներին։ 1970 թվականին թողարկված Ջոպլինի ռեգթայմերի ալբոմը, որը, ի թիվս այլ ստեղծագործությունների, պարունակում էր նաև *The Entertainer*-ը, դարձավ Nonesuch Records լեյբլի առաջին ալբոմը, որը վաճառվեց միլիոնանոց տպաքանակով։ Մի քանի տարի անց այս մեղեդին օգտագործվեց որպես երաժշտական լեյտմոտիվ օսկարակիր «Խարդախություն» ֆիլմում։ Ֆիլմի գործողությունները տեղի են ունենում 1930-ական թվականներին, չնայած այն հանգամանքին, որ արդեն 1920-ական թվականներին ռեգթայմն արդեն նորաձև չէր (հետևաբար, այս մեղեդու օգտագործումը անախրոնիզմ էր)։ Մարվին Հեմլիշի մշակմամբ ֆիլմի մեղեդին հասավ Billboard Hot 100-ի 3-րդ հորիզոնականին, գլխավորեց «մեծահասակների համար» հիթ-շքերթը և ստեղծողին պարգևեց բազմաթիվ հեղինակավոր մրցանակներ։ *Record World* ամսագիրը 70-ամյա ստեղծագործության անսպասելի հաղթանակն անվանել է «տասնամյակի ֆենոմեն» դասական երաժշտության ոլորտում։ Հենց նրանից 20-րդ դարի սկզբին սկսվեց Ջոպլինի ստեղծագործությունների և ռեգթայմի նկատմամբ հետաքրքրության վերածնունդը։

Ամերիկացի պաղպաղակավաճառները *The Entertainer*-ն ավանդաբար օգտագործում են իրենց արտադրանքի վրա ուշադրություն հրավիրելու համար։

Ջազային կոմպոզիտոր և իմպրեսարիո Էլ Ռոուզը հիշում էր, որ դեռևս 1920-ական թվականներին փողոցներում ձմերուկավաճառներն իրենց արտադրանքի գովազդը երգում էին *The Entertainer*-ի առաջին տակտերի երաժշտության ներքո։

Ծանոթագրություններ
------------------

1. ↑  Scott Joplin: Complete Piano Works — 4 — Alfred Music Publishing, 1981. — P. 65. — 327 p.
2. 1 2 3 4 5  Scott Joplin: Complete Piano Works — 4 — Alfred Music Publishing, 1981. — P. 66. — 327 p.
3. 1 2 3 4  *Edward A. Berlin.* The King of Ragtime Writers, 1901-1902 // King of Ragtime: Scott Joplin and His Era. — New York: Oxford University Press, 1994. — P. 106-109. — ISBN 0-19-508739-9
4. ↑  "About Nonesuch Records". Nonesuch Records. Արխիվացված է the original 2015 թ․ հունվարի 17-ին. Retrieved 2015 թ․ հունվարի 20. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  «1920-ական թվականներին ռեգթայմը հնացել էր և՛ որպես ոճ, և՛ որպես տերմին, և դաշնամուրի հանրաճանաչ ոճերը կոչվում էին ջազ կամ նորարարական դաշնամուր» (*Berlin E.A.* Ragtime // The New Grove Dictionary of Music and Musicians. N.Y.; L. 2001)։
6. ↑  Berlin, Edward A. *King of Ragtime: Scott Joplin and His Era*. Oxford University Press, 1996. P. 251.
7. ↑

1902 թվականի ձայնագրությունը

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | International Music Score Library Project · MusicBrainz |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | BNE: XX2034635 · BNF: 13914065w · GND: 300565534 · LCCN: no97072587 · VIAF: 176005430 · WorldCat VIAF: 176005430 |

 |